Uznesenie Krajského súdu Košice sp. zn. 2Sd/35/2012 z 2. 7. 2012
Uznesenie Krajského súdu Košice z 2. júla 2012, sp. zn. 2Sd/35/2012, ECLI:SK:KSKE:2012:7012200545.1
Súd: Krajský súd Košice
Spisová značka: 2Sd/35/2012
ECLI: ECLI:SK:KSKE:2012:7012200545.1
Dátum vydania: 2. 7. 2012
Forma: Uznesenie
Text rozhodnutia
Súd: Krajský súd Košice Spisová značka: 2Sd/35/2012 Identifikačné číslo súdneho spisu: 7012200545 Dátum vydania rozhodnutia: 03. 07. 2012 Meno a priezvisko sudcu, VSÚ: JUDr. Eva Baranová ECLI: ECLI:SK:KSKE:2012:7012200545.1
Uznesenie Krajský súd v Košiciach v právnej veci navrhovateľa C. Q., nar. XX.XX.XXXX, bytom G. XXX/X, L., proti odporcovi Sociálnej poisťovni, ústrediu, so sídlom v Bratislave, Ul. 29. augusta 8, v konaní o starobný dôchodok, takto
r o z h o d o l :
Konanie z a s t a v u j e .
Žiaden z účastníkov nemá právo na náhradu trov konania.
o d ô v o d n e n i e :
Opravným prostriedkom zo dňa 02.04.2012 označeným ako „odvolanie“ sa navrhovateľ domáhal preskúmania rozhodnutia odporcu č. XXX XXX XXXX X zo dňa 22.03.2012, ktorým mu bola zamietnutá žiadosť o starobný dôchodok zo dňa 13.07.2011.
Na pojednávaní súdu uskutočnenom dňa 03.07.2012 vzal navrhovateľ svoj opravný prostriedok v celom rozsahu späť.
Podľa ustanovenia § 250l ods.2 zákona č. 99/1963 Zb. Občianskeho súdneho poriadku v znení neskorších poriadkov (ďalej len „O.s.p.“), pokiaľ v tretej hlave piatej časti O.s.p. nie je ustanovené inak, použijú sa pre konanie o opravných prostriedkoch proti rozhodnutiam správnych orgánov primerane ustanovenia druhej hlavy piatej časti O.s.p. s výnimkou § 250a.
Podľa ustanovenia § 250d ods.3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods.2). Odvolanie proti uzneseniu je prípustné.
Podľa ustanovenia § 250h ods.2 O.s.p., až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade.
Z dôvodu späťvzatia opravného prostriedku navrhovateľom súd konanie vo veci zastavil v súlade s vyššie citovanými ustanoveniami zákona.
O trovách konania súd rozhodol v súlade s ustanovením § 146 ods.1 písm.c) O.s.p. v spojení s ustanovením § 246c ods.1 veta prvá O.s.p., podľa ktorého, žiaden z účastníkov nemá právo na náhradu trov konania podľa jeho výsledku, ak konanie bolo zastavené.
Poučenie:
Proti tomuto uzneseniu možno podať odvolanie do 15 dní odo dňa jeho doručenia na Najvyšší súd Slovenskej republiky v Bratislave prostredníctvom Krajského súdu v Košiciach, a to písomne v dvoch vyhotoveniach.
V odvolaní sa má, popri všeobecných náležitostiach (ustanovenie § 42 ods.3 O.s.p.) uviesť, proti ktorému rozhodnutiu odvolanie smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

